Valkoinen talo

**Valkoinen talo** () on Yhdysvaltain pääkaupungissa Washingtonissa sijaitseva Yhdysvaltain presidentin virka-asunto ja pääasiallinen työpaikka. Valkoinen talo on valkoiseksi maalattu, uusklassista tyyliä edustava, hiekkakivestä rakennettu kartano. Se koostuu presidenttiperheen kotina toimivasta vuonna 1800 käyttöön otetusta keskusrakennuksesta sekä myöhemmin valmistuneista länsi- ja itäsiivestä. Keskusrakennuksen suunnitteli arkkitehti James Hoban. Keskusrakennuksessa on neljä maanpäällistä ja kaksi maanalaista kerrosta.

Presidentin työpaikkana käsitettä ”Valkoinen talo” käytetään myös metonyymisesti kuvaamaan presidentin hallintoa.

## Historia

Ennen Valkoisen talon rakentamista Yhdysvaltain presidentti oli asunut New Yorkissa ja Philadelphiassa. Ajatuksen Yhdysvaltain presidentin virallisesta asuintalosta esitti maan hallitus 1789. Seuraavana vuonna asunto säädettiin asuinpaikka-asetuksessa (*Residence Act*), joka määräsi liittovaltion pysyvän pääkaupungin perustamisesta. Kaupunki nimettiin Washingtoniksi ensimmäisen presidentin George Washingtonin mukaan.


[
{
"type": "ExternalData",
"service": "geopoint",
"ids": "Q35525",
"properties": {
"title": "Valkoinen talo",
"marker-color": "0000ff",
"marker-symbol": "museum",
"stroke": "#ffffff",
"stroke-width": 3,
"stroke-opacity": 1 }
},

{
  "type": "ExternalData",
  "service": "geoshape",
  "ids": "Q35525",
  "properties": {"fill": "#ff0000", "stroke": "#ff0000", "stroke-width": 2,  "title": "Valkoinen talo"}
},

{
  "type": "ExternalData",
  "service": "geoshape",
  "ids": "Q1932621",
  "properties": {"fill": "#ff0000", "stroke": "#ff0000", "stroke-width": 2,  "title": "Länsisiipi"}
},

{
  "type": "ExternalData",
  "service": "geoshape",
  "ids": "Q2777428",
  "properties": {"fill": "#ff0000", "stroke": "#ff0000", "stroke-width": 2,  "title": "Itäsiipi"}
},

{
  "type": "ExternalData",
  "service": "geoshape",
  "ids": "Q23041442",
  "properties": {"fill": "#ff0000", "stroke": "#ff0000", "stroke-width": 2,  "title": "Läntinen pylväskäytävä"}
},

{
  "type": "ExternalData",
  "service": "geoshape",
  "ids": "Q23041459",
  "properties": {"fill": "#ff0000", "stroke": "#ff0000", "stroke-width": 2,  "title": "Itäinen pylväskäytävä"}
}

]


George Washington valitsi taiteilijan ja insinöörin Pierre Charles L’Enfantin kanssa rakennuksen paikan 1791. Suunnittelusta järjestettiin kilpailu, jonka voitti irlantilaissyntyinen arkkitehti James Hoban. Hoban käytti talon mallina irlantilaista Leinsterin herttuan taloa, joka oli vähemmän palatsimainen kuin suunnittelukilpailun muut ehdotukset. Rakennus tehtiin hiekkakivestä, ja siinä on vaikutteita palladiolaisesta arkkitehtuurista.

Rakennuksen nurkkakivi muurattiin 1792. Kahdeksan vuotta myöhemmin vuonna 1800 presidentti John Adams muutti vaimoineen taloon sen ollessa yhä keskeneräinen. Talo kalkittiin valkoiseksi vuonna 1798, jotta huokoisesta kivestä rakennetut seinät eivät jäätyisi. Myöhemmin seinät maalattiin valkoisiksi.

Vuoden 1812 sodassa vuonna 1814 brittijoukot sytyttivät talon tuleen. Suunnittelija James Hoban pestattiin korjaamaan rakennus, ja vuonna 1817 presidentti James Monroe muutti siihen. Hänen hallintoaikanaan 1824 rakennettiin eteläinen portiikki ja Andrew Jacksonin aikana 1829 pohjoinen portiikki. Vesiklosetti Valkoiseen taloon asennettiin 1850-luvun alussa. Vuosisadan loppupuolella tehtiin useita suunnitelmia laajentaa presidentin rakennusta tai rakentaa kokonaan uusi talo presidentille, mutta suunnitelmat eivät toteutuneet. Valkoinen talo oli Yhdysvaltain suurin asuintalo vielä sisällissodan päättymisenkin jälkeen 1865.

Rakennuksesta käytettiin alkuaikoina nimityksiä *Presidential Palace* (”Presidentin palatsi”), *Presidential Mansion* (”Presidentin kartano”) ja *Executive Mansion* (”Johtajan kartano”). Myös nimeä ”Valkoinen talo” oli käytetty jo viimeistään vuonna 1812. Valkoinen talo -nimen virallisti presidentti Theodore Roosevelt vuonna 1901.

Theodore Roosevelt remontoi rakennuksen vuonna 1902 ja samalla siirsi presidentin työtilat toisesta kerroksesta uuteen länsisiipeen. Hänen seuraajansa William Howard Taft rakennutti länsisiipeen ensimmäisen Oval Officen presidentin työhuoneeksi. Presidentti Harry S. Truman teetti rakennukselle perusteellisen remontin, ja rakennus otettiin uudelleen käyttöön 1952.

Myös jokainen Trumania seurannut presidentti tai ensimmäinen nainen on remontoinut tai uusinut Valkoista taloa. John F. Kennedy puolisoineen uusi keskusrakennusta 1960-luvun alussa laajasti, ja Richard Nixon laajensi länsisiiven kokous- ja lehdistötiloja. Myös George W. Bushin aikana remontoitiin ja laajennettiin länsisiiven tiloja. Sinistä huonetta ovat uudistaneet Jacqueline Kennedy, Pat Nixon ja Hillary Clinton. Michelle Obama istutti puutarhan, joka tuottaa ruokaa asukkaille. Presidentti Donald Trump on aloittanut toisella kaudellaan juhlasalin rakennuttamisen itäsiiven tilalle. Jokainen presidentti saa nykyisin 100&nbsp;000 dollarin määrärahan Valkoisen talon uusimiseen, mutta presidentillä on oikeus käyttää myös omia rahojaan.

## Keskusrakennus

Keskusrakennus (*Executive Residence*) on presidenttiperheen koti ja Valkoisen talon keskusrakennus. Se käsittää neljä maanpäällistä kerrosta: pohjakerros, ensimmäinen kerros eli valtiokerros, toinen kerros, kolmas kerros, sekä kaksi maanalaista kerrosta.

### Kerrokset

Pohjakerroksessa ovat muun muassa keittiö, kirjasto ja diplomaattien vastaanottohuone. Valtiokerroksessa (*First Floor* eli *State Floor*) järjestetään viralliset valtiolliset vastaanotot. Kerroksessa ovat myös ruokailuhuoneet. Toisessa kerroksessa ovat presidenttiperheen yksityistilat ja joitain vierasmakuuhuoneita. Kolmannessa kerroksessa on presidenttiperheen virkistyskäyttöön tarkoitettuja huoneita kuten biljardihuone, kuntoiluhuone, musiikkihuone ja solarium, sekä joitain vierashuoneita.

Trumanin kaudella 1948–1952 rakennetuissa kahdessa maanalaisessa kerroksessa (*Sub-Basement* ja *Basement Mezzanine*) on varastotiloja, palvelusväen tiloja ja talotekniikan laitteistoja, kuten ilmastointilaitteistot.

Katolla on aurinkokennoja, jotka presidentti Barack Obama asennutti 2013. Katolla ja pihalla on jo Jimmy Carterin ja George W. Bushin aikana ollut pienempiä aurinkokennojärjestelmiä.

### Kerrosten pohjapiirroksia


WHground.svg|Pohjakerros.
White House State Floor.svg|Valtiokerros.
White House FloorPlan2.svg|Toinen kerros.


### Mittoja ja lukuja

Keskusrakennus on 51 metriä leveä ja 26 metriä syvä ilman etu- ja takajulkisivun portiikkeja ja 46 metriä syvä portiikkien kanssa. Katto on korkeudeltaan 18,4 metriä pohjoispuolella ja 21,3 metriä eteläpuolella. Talon kuuden kerroksen yhteenlaskettu lattiapinta-ala on 5&nbsp;110 m².

Keskusrakennuksessa on kuusi kerrosta (neljä maanpäällistä ja kaksi maanalaista) ja 132 huonetta: 16 perhevierashuonetta, 3 keittiötä, 3 ruokasalia, 35 kylpyhuonetta. Keskusrakennuksessa on myös 412 ovea, 147 ikkunaa, 28 tulisijaa, 8 portaikkoa ja 3 hissiä.

### Kuvia keskusrakennuksen sisätiloista


WHyellowNARA.jpg|Toisen kerroksen Keltainen ovaalihuone.
The Official State Visit of France (27831289898).jpg|Pohjakerroksen diplomaattien vastaanottohuone.
Interior view, China Room.jpg|Pohjakerroksen Posliinihuone.
Photograph of the White House Red Room Decorated for Christmas - NARA - 6926452.jpg|Valtiokerroksen Punainen huone.
P070714PS-0150 (15003280208).jpg|Valtiokerroksen Sininen huone.
White-house-floor1-green-room.jpg|Valtiokerroksen Vihreä huone.
F20250222AH-01624 - 54349386610.jpg|Valtiokerroksen idän suuntainen huone.
President Barack Obama meets with Prime Minister Manmohan Singh.jpg|Valtiokerroksen *Cross Hall* -aula.
State dinner for Justin Trudeau 03.jpg|Lincoln-makuuhuone.
Redecorated Family Dining Room - February 2015.jpg|Presidenttiperheen ruokasali.


## Länsisiipi

Länsisiivessä (*West Wing*) on presidentin työhuone, soikionmuotoinen Oval Office. Siellä presidentti tapaa valtiovieraat ja pitää useimmat televisiopuheensa kansakunnalle. Ensimmäisen Oval Officen suunnitteli arkkitehti Nathan C. Wyeth presidentti William Howard Taftin toimeksiannosta 1909. Huone vaurioitui tulipalossa 1929 ja korjattiin vuoteen 1934 mennessä, jolloin presidentti Franklin D. Roosevelt samalla siirsi sen nykyiselle paikalleen. Huoneen arkkitehtuurissa yhdistyy barokki, uusklassismi ja Yrjöjen aikakauden tyyli. Huoneessa on neljä ovea eri suuntiin, ja presidentin pöydän takana on kolme suurta ikkunaa. Kukin presidentti on sisustanut huonetta oman makunsa mukaisesti ja valinnut uudet verhot, huonekalut ja maton. Taulut valitaan Valkoisen talon omista kokoelmista tai lainataan museoista koko virkakauden ajaksi kerrallaan.

Länsisiivessä on myös presidentin ylimmän henkilökunnan toimistot, kuten henkilöstöpäällikön, lehdistösihteerin, presidentin avustajien ja hallinnon neuvonantajan omine henkilökuntineen.

### Kuvia länsisiiven sisätiloista


P072110PS-0548 (4816625412).jpg|Tilannehuone sijaitsee länsisiiven kellarikerroksessa.
White House Press Briefing (49591617603).jpg|Lehdistötiedotushuone.
Barack Obama drops by a meeting with Cabinet members, 2012.jpg|Roosevelt-huoneen seinällä on sekä Teddyn että Franklinin kuvat.
Vice President Pence meets with the Coronavirus Taskforce (49596569067).jpg|Varapresidentin toimisto.
P111914PS-1179 (16600670910).jpg|Hallituksen huone.
Eputy Press Secretary Josh Earnest and Press Assistant Caroline Hughes working, 2011.jpg|Lower Press Office.
Barack Obama playing football in secretary's office.jpg|Sihteerin toimisto sijaitsee Oval Officen vieressä.
President Ronald Reagan and Nancy Reagan having lunch in honor of their 35th Wedding Anniversary in the Oval Office Private Dining Room.jpg|Yksityinen ruokailutila Oval Officen vieressä.
President Trump Welcomes the Prime Minister of Bulgaria (49124833172).jpg|Palmuhuone.
Barack Obama and Sauli Niinistö in the Oval Office.jpg|Oval Office.


## Itäsiipi

Itäsiipi (*East Wing*) rakennettiin nykymuodossaan 1942 ja purettiin vuonna 2025. Sitä ennen paikalla oli ollut vuonna 1902 rakennettu pienempi sisääntulohuone ja naulakkotilat. Itäsiivessä oli presidenttipuolison työhuone ja hänen alaistensa kuten sosiaalisia tapahtumia järjestävän sihteerin työhuone. Lisäksi siellä oli puutarhahuone, elokuvateatteri ja vierasaula. Valkoisen talon kiertokäynneillä tultiin sisään itäsiiven ovesta.

Presidentti Trump purki itäsiiven kokonaan lokakuussa 2025 rakennuttaakseen sen tilalle suuren juhlasalin.

## Piha

Valkoisen talon tontin aidattu osa on 7,3 hehtaarin laajuinen. Pihasta ja muureista vastaa National Park Service. Vakituisia piha- ja puutarhatyöntekijöitä on 13. Pihalla on puutarhojen (ruusupuutarha ja Kennedyn puutarha) ja nurmikkojen lisäksi uima-allas, koripallokenttä ja tenniskenttä. 

### Kuvia pihalta


White House and grounds.png|Tontin kartta.
NPS white-house-map.gif|Tonttia ympäröivät puistot ja rakennukset.
Aerial view of Lafayette Park.jpg|Pohjoisen sivulla Lafayette-puisto. Horisontissa Washington-monumentin obeliski.
Aerial view of the White House, Old Executive Office and Washington, D.C. business district LCCN2010630939.jpg|Valkoisen talon tontti eteläpuolelta.
Aerial view of White House and the Ellipse.jpg|The Ellipse -puisto tontin eteläisellä sivulla.
Executive Mansion2.JPG|Talo etelästä.
WhSouthLawn.JPEG|Presidentin helikopteri Marine One etelänurmikon yllä.
America White House North side 20240601.jpg|Talo pohjoisesta.
2015 World AIDS Day - Red Ribbon on White House - Washington DC USA 00406 (22826188353).jpg|Näkymä Pennsylvania Avenuelta maailman AIDS-päivänä.
P031910PS-0965 (4455965481).jpg|Länsisiiven Oval Office ulkoa.


## Vieraileminen

Vuonna 2008 Valkoisessa talossa kävi 1,2 miljoonaa vierasta. Valkoisen talon kiertokäynnille täytyy nykyisin varata aika kongressiedustajan tai oman maan lähetystön kautta vähintään kolme viikkoa ja enintään kuusi kuukautta etukäteen. Kiertokäynneillä ei ole opasta, ne ovat ilmaisia, ja niitä järjestetään aamupäivisin maanantaista torstaihin ja perjantaista lauantaihin.

## Lähteet

## Aiheesta muualla

* WhiteHouse.gov, Valkoisen talon virallinen sivusto. 
* Youtube-video, joka havainnollistaa rakennusta 3D-mallin avulla.